Molɛ, May 20
Ɔlua [Nyamenle anwo] zo a yɛlɛ ngoane na yɛkɔ yɛba na yɛwɔ ɛkɛ a.—Gyi. 17:28.
Ninyɛne dɔɔnwo ati a ɔwɔ kɛ yɛda Gyihova ase a! Yɛ ngoane wɔ ɔ sa nu, ɔnle nu a anrɛɛ yɛnle ewiade anzɛɛ yɛngeha yɛ nwo. Yemaa yɛ ahyɛlɛdeɛ bie mɔɔ sonle bolɛ kpalɛ—ɔdaye mumua ne ye buluku, Baebolo ne. Yɛfa anyelielɛ yɛdie yɛto nu kɛ Nyamenle nrɛlaleɛ, kɛ mɔɔ Kilisienema mɔɔ ɛnee wɔ Tɛsalonaeka liele Nyamenle edwɛkɛ ne dole nu la. (1 Tɛs. 2:13) Kɛmɔ yɛlɛ Nyamenle Edwɛkɛ ne mɔɔ bɛhɛlɛ la ati, yɛbikye Gyihova na ɔdaye noko yebikye yɛ. (Gye. 4:8) Yɛ anwuma Selɛ ne ɛmaa yɛ nwolɛ adenle kɛnlɛma ɛhye kɛ yɛraboka ye ahyehyɛdeɛ ne anwo. Nea kɛzi yɛ nye die nyilalɛ ɛhye anwo a! Edwɛndovo ne hyehyɛle edwɛkɛ ne kɛnlɛma wɔ mekɛ mɔɔ ɔdole edwɛne ɛhye la: ‘O bɛyɛ Gyihova mo, ɔluakɛ ɔle kpalɛ, ɔluakɛ ye ɛhulolɛ kpundii ne wɔ ɛkɛ dahuu.’ (Edw. 136:1) Yɛnwu edwɛkɛ “ye ɛhulolɛ kpundii ne wɔ ɛkɛ dahuu” fane 26 wɔ Edwɛndolɛ 136 ne anu. Saa yɛdi nɔhalɛ yɛmaa Gyihova nee ye ahyehyɛdeɛ ne a, yɛbanwu kɛ edwɛkɛ zɔhane mɔɔ ka ahonle la le nɔhalɛ ɔluakɛ yɛbadɛnla aze dahuu! w16.11 3:18, 19
Kenlenzile, May 21
Kɛ mɔɔ ɔlua sonla ko anwo zo ɛtane rale ewiade na ewule luale ɛtane nwo zo rale la, yɛɛ ewule dɛlɛle hanle menli kɔsɔɔti a, ɔluakɛ bɛ muala bɛyɛ ɛtane.—Wlo. 5:12.
Bɛva ngyɛnu zɔhane bɛli gyima fane dɔɔnwo wɔ Duzu A Baebolo Ne Kola Kilehile Yɛ A? buluku ne anu. Bie a saa ɛ nee ɛ mra anzɛɛ awie mɔ ɛlɛsukoa buluku ɛhye a, ɛbagenga Wulomuma 5:12 wɔ mekɛ mɔɔ bɛlɛsuzu bodane mɔɔ Nyamenle lɛ maa azɛlɛ ne, ɛkpɔnedeɛ ne, nee mowuamra gyinlabelɛ nwo wɔ adile 3, 5, nee 6 ne mɔ la. Noko fane nyɛ a ɛsuzu Wulomuma 5:12 ne anwo wɔ gyinlabelɛ mɔɔ ɛlɛ ye wɔ Gyihova anyunlu, wɔ nyɛleɛ, nee wɔ kenle bie anyelazo nwo a? Ɔwɔ kɛ yɛ kɔsɔɔti yɛnwu kɛ yɛle ɛtanevolɛma. Yɛfo alehyenlɛ biala. Noko yɛze ye wienyi kɛ Nyamenle kakye kɛ yɛle ndɛtɛlɛ, na ɔkulo kɛ ɔse yɛ anwunvɔne. (Edw. 103:13, 14) Gyisɛse zɛlɛle Nyamenle wɔ ye asɔneyɛlɛ nwo neazo ne anu kɛ: “Fa yɛ ɛtane kyɛ yɛ.” (Luku 11:2-4) Ɔti, ɔngyia kɛ yɛbagyegye yɛ nwo wɔ nvonleɛ mɔɔ Nyamenle ɛva ɛhyɛ yɛ la anwo. Noko saa yɛsuzu kɛzi ɔkola ɔfa yɛ ɛtane ɔkyɛ yɛ la anwo a ɔbaboa yɛ. w16.12 1:1-3
Dwɛkɛ, May 22
Bɛdabɛ mɔɔ bɛde nwonane nu la adwenle wɔ nwonane nu ninyɛne zo.—Wlo. 8:5.
Ɛnee ɔwɔ kɛ Wulomu Kilisienema ne suzu debie mɔɔ hyia bɛ kpalɛ wɔ bɛ ɛbɛlabɔlɛ nu la anwo. Ɛnee bɛ ɛbɛlabɔlɛ gyi “nwonane nu ninyɛne” zo ɔ? Na ɔfɛta kɛ yɛdayɛ noko yɛsuzu yɛ ɛbɛlabɔlɛ nwo. Duzu a yɛ nye die nwolɛ kpalɛ a, na duzu a yɛka nwolɛ edwɛkɛ dahuu a? Duzu a yɛyɛ ye alehyenlɛ biala a? Bie mɔ bɛanwu kɛ bɛlɛsɔ nza ngakyile bɛanlea, bɛlɛsiezie bɛ azua nu, bɛlɛkpomgba adɛladeɛ ngakyile, bɛlɛfa ezukoa bɛawula gyima nu, bɛlɛyɛ akpɔsa ɛhɔlɛ nwo ngyehyɛleɛ nee mɔɔ bokɛboka nwo la. Ninyɛne ɛhye mɔ ɛnle ɛtane; yɛyɛ ye dahuu wɔ yɛ ɛbɛlabɔlɛ nu. Kɛ neazo la, mekɛ bie Gyisɛse maanle nzule hakyile nwanye yɛɛ Pɔɔlo zele Timote kɛ “anrɛɛ no nwanye ekyi.” (1 Tim. 5:23; Dwɔn 2:3-11) Noko, asoo Gyisɛse nee Pɔɔlo maanle nwanye ɛnlonlɛ hyianle bɛ wɔ bɛ ɛbɛlabɔlɛ nu? Asoo ɛnee ɔle debie mɔɔ bɛkulo na bɛka nwolɛ edwɛkɛ dahuu ɔ? Kyɛkyɛ. Na yɛdayɛ noko ɛ? Duzu a yɛ nye die nwolɛ kpalɛ wɔ ɛbɛlabɔlɛ nu a? w16.12 2:5, 10, 11
ceb_Latn twi_Latn twi_Latn zul_Latn hau_Latn twi_Latn tgl_Latn twi_Latn twi_Latn